Súradnice: 42°8′47.8″S 24°44′55.3″V﻿ / ﻿42,146611°S 24,748694°V﻿ / 42.146611; 24.748694

**Dom s hlavami** (bulh. Къщата с медальона – Kăštata s glavite) je budova z konca 19. storočia, nachádzajúca sa v centrálnej časti mesta Plovdiv v Plovdivskej oblasti v južnom Bulharsku.

Iné názvy
---------

V čase vzniku bola budova známa ako **Dochodno zdanie** (bulh. Доходно здание, doslova *Príjmová budova*), neskôr v čase socializmu ako **Pokazen magazin** (bulh. Показен магазин, doslova *Výstavná predajňa*).

Lokalita
--------

Kăštata s glavite leží v centrálnej časti mesta Plovdiv na ulici „Kňaz Aleksandăr I" (bulh. улица „Княз Александър I") oproti budove Mestkej umeleckej galérie.

Charakteristika a dejiny
------------------------

Dom býva považovaný za jednu z najkrajších budov na ulici „Kňaz Aleksandăr I". Budova bola postavená v priebehu konania Prvej bulharskej poľnohospodársko-priemyselnej výstavy (bulh. Първото българско земеделско-промишлено изложение – Părvoto bălgarsko zemedelsko-promišleno izloženie) v roku 1892. Autorom projektu budovy bol švajčiarsky architekt Emanuel Lupus a vlastníkom budovy bol Ilija Kalev.

V roku 1896 bola k budove zo strany ulice „Kňaz Aleksandăr I" pristavaná budova obchodného domu Orozdi Bak, podľa projektu architekta Josefa Schnittera a v roku 1905 bola k domu z druhej strany pristavaná ďalšia trojposchodová budova, taktiež podľa projektu Josefa Schnittera. Všetky tri budovy sú kultúrnymi pamiatkami a vytvárajú dokopy jedinečný architektonický ansámbel.

V roku 1905 postihol budovu požiar, ktorý poškodil strechu a dom tak bol o niečo neskôr reštaurovaný. V období Bulharskej ľudovej republiky sídlil v budove tzv. *pokazen magazin* (doslovne výstavná predajňa), čo bol špecifický druh predajne s potravinami v období socializmu, ktorý ponúkal vzácny a nezvyčajný tovar za vyššie ceny, ako sú dotované ceny masového tovaru, typické pre obchodnú sieť fungujúcu v podmienkach trvalého deficitu komodít – teda napríklad skorú skleníkovú zeleninu, konzervy (inak určené na export), ako aj dovážané komodity, medzi inými napríklad citrusové plody a banány.

V neskoršom období budova prešla niekoľkými reštauráciami, pričom posledná je z roku 2022.

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Galéria
-------

* celkový pohľad na budovu zo severozápaducelkový pohľad na budovu zo severozápadu
* celkový pohľad na budovu z juhozápaducelkový pohľad na budovu z juhozápadu
* pohľad na hlavné priečelie budovypohľad na hlavné priečelie budovy
* pohľad na západnú fasádu budovypohľad na západnú fasádu budovy

Referencie
----------

1. 1 2 3 4 5 6 7 8 9 10 11 12 13 14 15 16 17  TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 274. (po bulharsky)
2. 1 2 3 4 5 6 7 8 9 10 11  Под Тепето Екип на Под Тепето - Наистина Пловдив. *Продадоха бившия показен магазин на Главната* [online]. podtepeto.com, 2019-04-09, [cit. 2022-08-30]. Dostupné online.
3. 1 2 3 4 5 6 7 8 9   *Вече ремонтират бившия показен магазин на Главната* [online]. plovdiv24.bg, 2022-06-30, [cit. 2022-08-30]. Dostupné online.
4. ↑  ŠKODROVA, Albena. Soc gurme: kurioznata istorija na kuchňata v NRB. Plovdiv : Žanet 45. 2015. 374 s. ISBN 9786191861156. S. 126 – 127. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Dom s hlavami**